1847 माइथायाव ब्रिटिस हादोरमानि नोगोरारि पाअ'निर नेसारिलिष्ट आरो इथन'लजिष्ट बि इद्स हडसना भारत हादोराव हाबफैनानै गावनि लिरनाय बिजाबाव फोरमाय हरदोंमोन दि बर', कच आरो डिमासा माहारिखौ बर'नि सोलायै सिगांनि समाव बड' होन्ना गाबज्रिदोंमोन। गाहायै बर' हारिनि सुबुंखौ सिनायलायनो थाखाय बड' होन्ना मिथिनाय जादोंमोन। मख'जाथावदि सा-सानजा हादोरसानि दाब दाब जायगायाव गोसारजानानै थानाय बर' ट्राइबेल माहारिनि राव (Language), जानाय लोंनाय हुदा (Food Habits), गान्नाय जोमनाय (Dressing Sense), दोहोरोम (Religion) , दोरोङारि नेम खान्थि (Traditional Custom) बायदिया आबुंङै आलादा महरनि।